De labiodentali Nasal isch en Konsonant wo phonetisch in vili Sprooche vorchunt, so au im Alemannische, als Phonem aber schynts in keinere Sprooch. Numme im Kukuya Dialäkt vum Teke, enere Bantu-Sprooch uss Zentralafrika, söll er en Phonem sy [1]. In denne Sprooche wo de Luut als Allophon hen, ergit sich de Luut us /m/ oder /n/ durch Assimilierig vor labiodentali Konsonante (/f v ʋ/).